গর্ভাবস্থায় আপনার গরম লাগার সাথে সাথে যদি আপনার শরীরের তাপমাত্রাও বেড়ে যায়, তবে সেটি আপনার গর্ভের শিশুর জন্য ক্ষতিকর হতে পারে। প্রথম ১২ সপ্তাহে যদি আপনার শরীরের তাপমাত্রা ৩৯.২° সেন্টিগ্রেডের বেশি থাকে এক্ষেত্রে আপনার শিশুর জন্মগত ত্রুটির ঝুঁকি বাড়ে।[ref id=19][ref id=20] আবার গবেষণায় দেখা গেছে যে, অতিরিক্ত গরম থেকে মায়ের শরীরে পানিশূন্যতা তৈরি হলে গর্ভের শিশু স্বাভাবিকের চেয়ে কম ওজন, উচ্চতা, মাথা ও বুকের পরিধি/বেড় নিয়ে জন্মানোর ঝুঁকি থাকে।[ref id=21] কিছু গবেষণায় গর্ভাবস্থায় অতিরিক্ত গরমের সাথে গর্ভের শিশুর সময়ের আগে জন্মানো কিংবা মৃতপ্রসবের মতো মারাত্মক জটিলতার-ও সম্পর্ক খুঁজে পাওয়া যায়।[ref id=22][ref id=23][ref id=24]